description: Фестивалът започва на 30 септември и ще продължи една седмица.Организаторите се надяват и да създадът нов модел на общуване между местната администрация и гражданите при промянта на градската среда.

title: Живот сред панелките - защо не, пита Architecture Week в Пловдив

maintext:
1
2 Магазин в неизползвано пространство на блок в "Тракия"
Фотограф: Надежда Чипева 1
2 Трети блок в квартал "Тракия" в Пловдив
Фотограф: Надежда Чипева
Площадка в "Тракия"
Фотограф: Надежда Чипева
Ще бъде представено и мащабно проучване за живота в квартала, проведено от архитекти от УАСГ.
Веселин Дончев, Вили Раева, Веселина Панджарова, Антоанета Топалова, Александър Петрович и Стойко Маронов, и неговите обитатели. Шестимата разказват какви идеи за имали при планирането на квартала, кои от тях са постиганли и от какво са били повлиянияни. Прожекцията ще бъде на 1 октомври от 19 часа в "Халето на Тракия".
Пълната програма и повече информация на Момойо Каиджима (Япония), професор в Университета в Цукуба и гостуващ лектор в Харвард, Федералния институт по технологии в Цюрих, датският архитект Ян Геел, който е автор на редица книги посветени на градските пространства и Кристина Унгуреану, която ще представи иновативните методи за промяна на градските пространтва от гражданите.Пълната програма и повече информация на фейсбук страницата на One Architecture Week или на сайта на фестивала.
Облагородяването на кварталите от техните жители е темата на деветото издание на One Architecture Week, който тази година ще се проведе в третият по големина панелен квартал в България - "Тракия" в Пловдив. Фестивалът започва на 30 септември и ще продължи една седмица. Богатата на дискусии, изложби и намеси в градската среда програма ще приключи с Форум лекции на архитекти и студиа от 14 държави на 8 и 9 октомври.Тя включва три обиколки из пловдивския панелен квартал "Тракия", три изложби, дискусионни форуми и презантации, графити фест и работилници за деца. Основната цел на фестивала обаче е да остави по-дълготрайна следа в "Тракия" чрез серия от инициативи, които ще променят квартала. Организаторите се надяват и да създадат и нов модел на общуване между местната администрация и гражданите.Доказателство за това е "Намеса 1-2- 3", осъществена в пространството между първи, втори и трети блок на Тракия. В дните от 23 до 30 септември архитекти от Австрия, България, Франция и Полша ще работят заедно жители на квартала по изграждането на детска площадка, беседка за правене на зимнина и конфитюри и създаване на платформа за уличен фитнес.Наблюдават се много малки и големи промени, добавки и подобрения, които са направени от обитателите, защото те са имали нужда от тях", казва арх. Любо Георгиев, директор на фестивала.Решението за създаването на тези три обекта е взето след многократни срещи и допитвания до жителите на блоковете. С този проект организаторите на фестивала се надяват да покажат, че вслушването в мнението на гражданите е полезен инструмент, който може да бъде използван от управата на всеки градски район в България.На 1 октомври пък ще се проведе и инцитивата "100в1ден" -- всичко от боядисване на пейки, импровизирани изложби и концерти е позволено. Инициативата е създадена в Колумбия, когато за 1 ден 100 малки намеси променят облика на столицата Богота. От тогава събитието се е провело в над 30 държави, а нейни "вносители" в България са организацията "Фабрика за идеи".Основните събития от програмата на One Аrchitecture Week ще се състоят именно в пространството между блокове 1, 2 и 3, а Форумът и основната изложбата – "Живи пространства", ще се случат в бивш супермаркет на ул. "Съединение", наречен "Халето на Тракия". Куратори на фестивала са румънското studioBASAR, които са интересни с работата си в панелни квартали в Румъния.Изложбата "Живи пространства", дело на американката Меган Луенбърг, която в продължение на година живее в "Тракия", ще проследи извършените от обитателите на квартала промени и това те променят първоначалния архитектурен план на квартала. Тя ще бъде открита на 30 септември и ще може да бъде видяна в "Халето на Тракия" до 9 октомври.По същото време в кино "Космос" ще се състоят другите две изложби от пограмата. "Плацатлас" събира архитектурните планове на площади известни площади събрани от студенти в Техническия университет в Мюнхен. Пътуващата изложба "Фрешлатино2" показва работи на архитекти от Испания и Южна Америка.Проектът е посветен на експериментални архитектурни концепции и събира идеи на професионалисти от всяка своя спирка. За целта са поканени представители на 8 български организации, които работят за промяната на градската среда - "Трансформатори", "Сдружение Фрагмент", "Хамалогика" Колектив Кино Космос", "Спаси София", "Morphocode", "Проект читалнята", "Проект Зелена класна стая".Гледната точка на архитектие на квартал "Тракия" ще бъде представена с премиерата на документалния филм "Познавате ли архитекта?". Режисиран от Лина Кривошиева и Мегън Луенбърг, филмът е задочен разговор между проектантите на квартала -Своят опит с въвличането на гражданите в промяната на градската среда ще споделят 16 архитекти от 3 континента по време на специалния Форум, който ще се проведе от 8 до 9 октовмри. Сред лекторите са


description: Франция направи нова сериозна стъпка в борбата със замърсяването с пластмаса като забрани използването на пластмасови чаши, чинии и прибори за хранене.

title: Франция забрани пластмасовите чаши и чинийки

maintext:
Фотограф: Ирина Катеринска
Франция направи нова сериозна стъпка в борбата със замърсяването с пластмаса като забрани използването на пластмасови чаши, чинии и прибори за хранене, информира Асошиейтед прес.Така Франция стана първата страна в света, поставяща "извън закона" пластмасовите съдове за еднократна употреба.Регулацията влезе в сила миналия месец, но дава на производителите срок от четири години – до 2020 г. да гарантират, че всички съдове и прибори за еднократна употреба са направени от биоматериали и могат да се разграждат.През юли тази година страната забрани и найлоновите торбички, каквато забрана има в редица други държави.Екоорганизациите приветстваха новия закон и изразиха надежда, че той ще даде добър пример за други страни. Противници на мярката твърдят, че тя ще навреди на потребителите, а и нарушава правилата на ЕС за свободно движение на стоки.

fasttext_language: bg


title: Лукарски предложил на "Уолмарт" да продава български стоки

maintext:
Фотограф: Rick Wilking
Възможностите за доставка на български стоки за търговските обекти на най-голямата търговска верига в света "Уолмарт" обсъдил министърът на икономиката Божидар Лукарски на среща с вицепрезидента по международните отношения на компанията Пол Дик в централата на компанията в Литър Рок, Арканзас.
На срещата са обсъдени потенциалните възможности за включване в бъдещите планове на компанията на партньорство с България. Основно внимание е отделено на възможностите за доставка на български стоки за търговските магазини на веригата. Навлизането на български продукти и изделия в магазините на "Уолмарт" би могло да доведе до значително увеличаване на износа ни за САЩ, отчитайки факта, че компанията има около 6500 търговски обекта на територията на САЩ, съобщават от Министерството на икономиката.
Лукарски запознал представителя на компанията и с условията, които България предоставя за развитие на логистична дейност, както и предимствата при развитие на логистична база на компанията в България като врата към пазара на ЕС, страните от Близкия изток и Африка.
От "Уолмарт" обяснили, че до момента компанията няма конкретни договорености с държави от Югоизточна Европа и България е първата страна, която проявява интерес към съвместен бизнес.
"Уолмарт" е най-голямата търговска верига в света. Със своите близо 500 млрд. долара годишни приходи базираната в Арканзас американска корпорация оглавява световната класация Fortune Global 500, като същевременно е и най-големият работодател в световен мащаб с 2.3 млн. служители, от които 1.4 милиона в САЩ. От началото на 90-те години започва ускореното разширяване на дейността извън границите на САЩ и понастоящем компанията разполага с над 11 500 магазина в 28 страни.


title: Фуджи е бил изкачван от 4 хиляди души дневно през това лято

maintext:
Вулканът на върха е изригвал последно в началото на 18 в. За японците днес е важно всеки да го е качил веднъж, за глупак се смята онзи, който го е направил два пъти.
Фотограф: Kimimasa Mayama
В миналото на жените не е било разрешено да качват върха. Вероятната причина за това е вярвянето, че богинята на планината (богинята на огъня Фучи) щяла да ревнува.
Фотограф: Kimimasa Mayama
Популярният японски връх Фуджи, който се намира на около 100 километра югозападно от Токио, е бил посетен от 6 процента повече туристи тази година спрямо миналата, съобщи министерството на околната среда, цитирано от ДПА.През двата месеца летен туристически сезон тази година върхът, висок 3776 метра, е бил изкачен от 250 хил. души, което е средно 4 хиляди души дневно.Изкачването на върха е разрешено всяка година между началото на юли и началото на септември.Благодарение на дългите си симетрични склонове връх Фуджи се изкачва сравнително лесно в сравнение с други върхове със същата височина.Най-високият японски връх, който също така е активен вулкан, може при ясно време да се види от Токио и през няколко месеца от годината е покрит със сняг.За да се намалят вредите върху околната среда през сезона на изкачването и да се финансират пунктове за първа помощ и тоалетните по трасето, през 2014 година е въведена доброволна такса от 1000 йени (10 долара).Тази година 64.5 процента от туристите са платили таксата, което е увеличение с 11.6 на сто спрямо миналата година.


title: Борисов: Туск ме послуша и обяви, че Европа не може да поеме повече мигранти

maintext:
Бойко Борисов
Фотограф: Цветелина Белутова
България няма възможност да приема повече икономически мигранти, Европа също се задъхва, каза във Варна министър-председателят Бойко Борисов."Само преди минути, Доналд Туск, председател на Европейския съвет, след разговора, който водихме, на практика потвърди всички мои думи, които е чул, че Европа трябва да затвори външните си граници и само политически мигранти да се допускат, докато се решат проблемите ", заяви Борисов съобщи правителствения пресцентър.Външният министър Даниел Митов сега имал задача при следваща среща с външния министър на Афганистан да му зададе въпроса за приемането на афганистанските граждани."Ние харчим по 80 милиона лева на година да държим контингента в Афганистан, а там сега е мирно и спокойно. Сега да бъдат така добри да си изпълнят и техните ангажименти. Ние за икономически мигранти повече възможност нямаме, България категорично, виждате и Европа вече се задъхва до такава степен, че настанаха проблеми там", повтори министър-председателят. Според данни на агенцията за бежанците от началото на година до края на юли 4442 граждани на Афганистан са поискали убежище у нас, на второ място са от Ирак- 2 832, а не трето от Сирия- 1120 душиБорисов каза още, че е оптимист по отношение на срещата на ръководителите на страните от Европейския съюз. Преди седмица Борисов се похвали, че лидерите на Германия и на Австрия си сменили позициите след разговор с него. Религията не бива да бъде използвана за партийни цели, каза още премиерът по време на посещението в храма "Св. прмчк. Прокопий Варненски. Попитан дали религията може да помогне на младите хора да бъдат по-активни и интелигентни, премиерът отговори: "От една страна – това ни е спасението. Вярата в Господ и християнските ценности са тук, за това е важно владиците да показват на хората всеки ден правия път. Радвам се, че има все повече храмове и манастири, отремонтирани стари светини има, а в същото време и чисто нови храмове".По думите му никога религията не бива да бъде използвана за партийни цели. "Моята и на колегите ми вяра в Господ е такава, че не бихме си позволили и да си го помислим", посочи премиерът. Правителството отпусна 300 хил. за строежа на храма .


title: "Берое" пусна жалба срещу съдийството в мача с ЦСКА

maintext:
Старозагорци се обявиха против тенденциозното съдийство
[LAP.bg]
"Берое" пусна официално жалба до Съдийската комисия към БФС относно отсъжданията на рефера Станислав Ставров в мача срещу ЦСКА от осмия кръг на Първа лига.От старозагорския клуб вчера излязоха с официално изявление по повод "тенденциозното съдийство в срещата". която зелените загубиха с 0:4.На сайта си "Берое" публикува и видео със спорните моменти в срещата, към които имат претенции."Покровителството над тенденциозното съдийство опорочава шампионата и вреди на футбола. Винаги сме претендирали за феърплей във футболната игра и сме се придържали към този принцип, от който няма да отстъпим, като ще защитаваме безкомпромисно правата и интересите на отбора дори и с по-радикални действия", се казва в изявлението на "Берое" от вчера.


title: Атанас Атанасов: ГЕРБ брутално атакува ДСБ заради отказа да се явим заедно на избори

maintext:
Фотограф: Анелия Николова
Според зам.-председатят на ДСБ Атанас Атанасов арестът на кмета на Перущица Ради Минчев (ДСБ) е част от атака на ГЕРБ срещу партията му, а причината - отказът да се явят заедно на изборите за президент."Задържането на кмета на Перущица е активно мероприятие. Всичко е пълна измислица и абсолютен балон", коментира пред "Нова телевизия" Атанасов. Със същите думи лидерът на партията Радан Кънев коментира ареста на "Аз знам как работи прокуратурата в Пловдив, тя е най-вярната прокуратура на Сотир Цацаров", каза още Атанасов."Има причина за цялата тази работа. От няколко месеца в България всичко е избори. Бойко Борисов и Цветан Цветанов се страхуват, че не им стигат гласовете. През август месец Борисов, Цветанов и върхушката на ГЕРБ употребиха всички средства, с които разполагаха, да ни убедят нас, ръководителите на ДСБ, че трябва да се явим заедно на изборите. В централата на ГЕРБ се работи трескаво, направени са сметки и гласовете не стигат кандидат на ГЕРБ да стане президент", коментира Атанасов и добави: "Брутално се атакува ДСБ, защото отказахме да се явим заедно на изборите"."Бойко Борисов и Сотир Цацаров са гръб в гръб. Борисов направи всичко необходимо да запази властта на Цацаров и да няма съдебна реформа. Цацаров е основен законотворец в държавата в областта на съдебната власт и наказателното правораздаване. През депутати от ГЕРБ се внасят много законопроекти, които укрепват неговата власт", каза още Атанасов."Днес в България корупция е само тази далавера, в която ГЕРБ не участват", заяви той."Отново има ухажване на Ахмед Доган. Има неща, които отново се пропускат. Вчера излезе информация, че му уреждат допълнително пристанище на "Росенец". Макар и сделката с Царските конюшни доста да мирише, главата на областния управител на София беше отрязана в услуга на ДПС", смята Атанасов."Ние сме заявили много отдавна, че ще работим за нов политически субект, каквото и да означава това. Държавата се нуждае от нов политически субект", заяви Атанасов.


description: Британският министър по миграцията съобщи, че оградата е част от съвместен план на Лондон и Париж на стойност 17 млн.паунда (около 20 млн.евро) за затягане на сигурността в пристанищния град.

title: Великобритания ще строи стена, за да спира мигрантите от лагера в Кале

maintext: Във френския град Кале ще бъде изградена с британски средства стена, висока 4 метра, която да възпрепятства проникването на нелегални мигранти от Франция във Великобритания. Това съобщи британският държавен министър за миграцията Робърт Гудуил в пореден опит да се спрат опитите на търсещите убежище да скачат на товарни автомобили, за да преминат през Ламанша, предаде "Гардиън" Гудуил допълни, че оградата е част от съвместен план на Лондон и Париж на стойност 17 млн.паунда (около 20 млн.евро) за затягане на сигурността в пристанищния град."Хората продължават да се промъкват незаконно. Изградихме огради, сега е ред на стена", обясни британският министър.Строежът трябва да започне този месец и ще струва 1.9 млн.паунда (1.41 евро). Съоръжението ще бъде изградено от двете страни на автомагистралата, водеща към кейовете на фериботната линия между Франция и Великобритания. Целта е да се спре с практиката мигранти да използват камъни, пазарски колички и дори дънери на дървета, за да спират автомобилите и в суматохата да се качват върху тях.Вестникът утончва, че съоръжението ще е от бетон, за да затрудни катеренето.Планът си навлече критики сред местните жители, които вече говорят за съоръжението като за "Великата стена на Кале".Асоциацията на товарните превозвачи във Великобритания пък обясни, че това ще е недобър начин за използване на средствата на данъкоплатците и вместо това трябва да се подобри сигурността по пътищата около Кале.Според местните власти в "Джунглата", както е известен лагерът, има 6900 мигранти, рекордно висок брой, който е с 53 процента по-висок от този в средата на юни. Граждански сдружения смятат, че там има над 9000 души. През март френски съд позволи лагерът да бъде разрушен, но макар срокът за напускане, поставен на мигрантите, да изтече отдавна, това не се е случило.


title: ГЕРБ и Реформаторите одобряват кандидатурата на Кристалина Георгиева за генерален секретар на ООН

maintext:
Фотограф: Георги Кожухаров
ГЕРБ и Реформаторският блок одобряват решението на правителството да издигне кандидатурата на еврокомисаря по бюджет и човешки ресурси Кристалина Георгиева за генерален секретар на ООН. То бе обявено от премиера Бойко Борисов в началото на заседанието на Министерския съвет днес.Според шефа на външната комисия в парламента Джема Грозданова (ГЕРБ) "щом има решение за промяна на кандидатурата, значи шансовете са големи". От думите й се разбра, че е възможно кандидатурата на Ирина Бокова също да остане, ако тя сама не се оттегли от надпреварата.На въпрос какви са шансовете на Георгиева за поста, след като кандидатурата й се обявява чак сега, Грозданова заяви: "Играта тепърва започва." Реалното гласуване е през октомври."За нас това не е изненада. Такова решение не се взема на емоционална основа, а на база на резултатите от 26 септември. Ние гледаме позитивно на решението и призоваваме медиите да направят същото", заяви Грозданова."Кандидатурата на Кристалина Георгиева като десен кандидат е добра. Смятам, че начело на ООН трябва да застане десен човек, с дясно мислене", заяви депутатът от Реформаторския блок Димитър Делчев. На въпрос за шансовете на Георгиева той отвърна, че те са въпрос на дипломатически преговори и призова за подкрепа на Георгиева от Източна Европа.Коментара на БСП за решението четете тук. За позицията на ДПС четете тук. Становището на президента Росен Плевнелиев по темата четете тук.


description: Писана въз основа на разговори, архиви, устни и писмени свидетелства на автора както с политически затворници, така и със служители на бившата Държавна сигурност, книгата разказва историята на България от 1944 г. до наши дни чрез два гласа - съпротивляващият се срещу комунистическия режим Константин и преследващият го офицер от ДС Методи.

title: Откъс от "Власт и съпротива" на Илия Троянов

maintext:
[Издателство]
нигата разказва историята на България от 1944 г. до наши дни чрез два гласа - съпротивляващият се срещу комунистическия режим Константин и преследващият го офицер от ДС Методи. Представянето ще бъде тази вечер, 27 септември, от 19 ч. в столичната Vivacom Art Hall. Романът е издание на "Сиела".
"Дневник" публикува откъс от "Власт и съпротива" - новият роман на живеещия в чужбина писател български писател Илия Троянов, попаднала сред 20-те номинирани за немскоезичен роман на годината за 2015 г. Писана въз основа на разговори, архиви, устни и писмени свидетелства на автора както с политически затворници, така и със служители на бившата Държавна сигурност, кРЕЦЕПТА ЗА ОБРАБОТКА НА КОНТРАРЕВОЛЮЦИОНЕРВзема се фитил, напоява се с бензин и се натъпква в ухото на контрареволюционера. Краят на фитила остава да стърчи извън ухото и се запалва с клечка кибрит. Контрареволюционерът ще крещи, ще реве като животно, първия път е добре околните да държат ушите си запушени. Ще се опита да изтръгне горящия фитил от ухото си, поради което в началото ръцете му се връзват на гърба, ще се гърчи, ще пада на колене, ще удря глава в стената, което следва да се осуети, за да не изгуби съзнание или да си причини тежки наранявания. В тази фаза следва да се действа планомерно, фитилът не бива да се вади от ухото дори в случаите, когато изменникът се опита да разкрие всичко в накъсани изречения. В тази решаваща фаза не бива да се действа прибързано с цел пълно самопризнание. Непрекъснато следва да се помни, че при държавна измяна еднократната обработка не е достатъчно средство. Затова се препоръчва контрареволюционерът да бъде върнат в килията си, в която междувременно е въдворен друг затворник след обстойна обработка, затворник с подпухнала и разкървавена уста, със строшени ребра, който скимти, а тялото му се гърчи на бетонния под. Ако някой успее да издържи на собствените си болки - инатът у враговете на държавата никога не бива да се подценява, би могъл да изгуби увереността си при вида на страдание, огледално подобно на неговото. Например при крясъци, които чува от съседната килия. Или при събудени и разбити надежди. Подготовката трябва да достигне пълна зрелост.Дозировката е от особено значение. Не се ли придържаме строго към предписанията, рискуваме преждевременната смърт на затворника с негативни последици както за собствената кариера, така и за по-нататъшния ход на разследването. При необходимост следва да се извика лекар, чиято експертиза е задължителна именно в граничното пространство между живота и смъртта. Нерядко решаващият напредък в разследванията се дължи на своевременната медицинска намеса. Процедурата следва да се повтаря дотогава, докато затворникът признае всичко, независимо от продължителността.Търпението е гаранция за успеха. Пагоните са гарантирани.


title: Петра Квитова отстрани новата световна №1 Анжелик Кербер в Ухан

maintext:
Квитова нанесе първо поражение на Кербер, откакто германката се изкачи на върха в световната ранглиста
Петра Квитова се класира за четвъртфиналите на турнира по тенис на твърди кортове в китайския град Ухан, след като постигна успех над световната №1.Поставената под №14 Квитова елиминира водачката в схемата и полуфиналистка от миналия сезон Анжелик Кербер с 6:7 (10), 7:5, 6:4 в оспорван и драматичен мач, продължил 3.20 часа.Така чехкинята, която спечели първото издание на турнира през 2014 година, нанесе първо поражение на Кербер откакто германката оглави световната ранглиста по-рано през месеца, след като спечели US Open.Двубоят беше изпълнен с много обрати и дълги разигравания, при едно от които двете си размениха цели 41 удара.За място на полуфиналите Квитова ще срещне Джоана Конта (Великобритания), която елиминира Карла Суарес Наваро (Испания) със 7:5, 7:6 (6).Четвъртата в схемата Симона Халеп пък си направи хубав подарък за 25-ия си рожден ден с успех с 6:3, 6:3 над Ярослава Шведова (Казахстан). Следващата съперничка на Халеп ще бъде осмата поставена Медисън Кийс (САЩ), която се справи с Даря Касаткина (Русия) с 6:1, 4:6, 6:4.


title: Прокуратурата ще провери всички сделки, сключени от бившия областен управител на София

maintext:
Веселин Пенев
Фотограф: Надежда Чипева
Софийската градска прокуратура е започнала разследване срещу доскорошния областен управител на София Веселин Пенев за сделката с бившите царски конюшни, съобщи държавното обвинение.
Производството е за това, че на 8 юли при условията на продължавано престъпление,
Основен предмет на разследването са три договора от 8 юли, сключени от областния управител и "Евротрансбилд" ЕООД, с които е прекратена съсобствеността между държавата и търговското дружество. С тези договори Пенев е продал на "Евротрансбилд" идеални части от поземлен имот с площ 1376 кв.м. в гр. София, бул. "Княз Александър Дондуков" № 58, идеални части от поземлен имот с площ 4 762 кв.м. в гр. София, бул."Княз Александър Дондуков" № 56 и идеални части от поземлен имот с площ 1191 кв.м. в гр.София, бул. "В.Левски" № 106.
В хода на разследването, освен събиране на доказателства за тези неизгодни сделки, ще се изискат и проверяват всички договори за разпореждане с имоти, държавна собственост или идеални частни от такива имоти, сключени от Пенев, в качеството му на областен управител.
Разпоредено е да се изискат и всички договори за придобиване и/или наемане на движими вещи в т.ч. автомобили, както и други сделки по разходване на държавни средства за доставки и услуги, сключени от бившия областен управител.
Разследването е възложено на следователи от Следствения отдел на Софийска градска прокуратура и е определен двумесечен срок за извършване на следствените действия.
За съмнителната сделка за пръв път алармира преди десетина дни БСП. Премиерът Бойко Борисов освободи от поста Пенев, който е назначение на Реформаторския блок. Правителството обяви, че ще опита да развали по съдебен ред сделката.
като длъжностно лице, управляващо държавната собственост на територията на областта, съзнателно сключил, от името и за сметка на държавата, неизгодна сделка, като с три деяния се e разпоредил с имоти частна държавна собственост и от това е произлязла значителна вреда за българската държава.


title: Газовият хъб ще бъде представен пред потенциални инвеститори на форум във Варна

maintext:
Фотограф: Красимир Юскеселиев
Концепцията за газов разпределителен център "Балкан" ще бъде представена днес във Варна пред потенциални инвеститори от представители на българското правителство и Европейската комисия.
Организатор на инвеститорския форум е държавната "Булгартрансгаз" като над 30 водещи международни компании са заявили участие.
, директор "Вътрешен енергиен пазар" в генерална дирекция "Енергетика"на Европейска комисия.
Очаква се в инвеститорската кръгла маса да се включат представители на водещи международни компании от газовия сектор, инвестиционни фондове и финансови институции.Във форума ще участват премиерът Бойко Борисов, вицепремиерът по европейските фондове и икономическата политика Томислав Дончев, министърът на енергетиката Теменужка Петкова, председателят на Комисията за енергийно и водно регулиране Иван Иванов и други.Държавната "Булгартрансгаз" ще представи четири бизнес модела като цената в различните варианти варира между 1.2 млрд. и 2 млрд. евро, стана известно от и зказване на шефа на компанията Георги Гегов миналата седмица. За европейското измерение на проекта пред участниците ще говори Клаус-Дитер БорхардУчастниците във форума ще посетят утре компресорната станция "Провадия".


description: Съдът насрочи заседанието за 10 ноември, обмисля се възможността свидетели от Израел да бъдат разпитвани чрез видеоконферентни връзки.

title: Процесът за атентата на летище "Бургас" не тръгна заради нередовно призовани свидетели

maintext:
Взривът на летището в Бургас
Специализираният наказателен съд не даде ход на делото за атентата на летище "Бургас", предаде БНТ. Съдия Аделина Иванова отложи първото заседание от процеса за тероризъм поради нередовно призоваване на голяма част от хората, които пострадаха при бомбеното нападение от 18 юли 2012 г Прокуратурата и адвокатите ще опитат да ги уведомят за следващото съдебно заседание на 10 ноември. Обсъжда се и възможността някои от пострадалите свидетели – израелски граждани, да бъдат разпитани чрез видеоконферентна връзка, за да се съкрати времето на процеса. Все обаче не е известно дали изобщо има такава възможност, коментира пред журналисти прокурорът по делото Калина Чапкънова. Тя обясни, че следващото заседание е насочено след повече от месец, защото през октомври в Израел предстоят празници и има само пет работни дни. По думите сред свидетелите има и редовно призовани."Някои (от свидетелите от Израел - бел.ред.) са с променени телефони, видяхте, че бяха изпратили техен процесуален представител - адвокат от Израел, но той не представляваше всички пострадали от една страна. От друга страна, за да бъде включен той в процеса има съответна процедура, по която трябва да се мине, така че нямаше изобщо възможност днес да се даде ход на делото", коментира вторият прокурор Красимир Тренчев.При атентата на бургаското летище преди четири години загинаха петима израелски туристи и българският им шофьор Мустафа Кьосов, както и самият атентатор, идентифициран като Мохамад Хасан ел Хюсеини . Други 35 души бяха ранени.Процесът се води задочно срещу сочените за съучастници на Хюсеини Мелиад Фарах - ливанец с австралийски паспорт, и Хасан Хасан - с канадско и ливанско гражданство. Двамата са обявени за международно издирване с червен бюлетин чрез Интерпол.Материалите по делото са събрани в 80 тома. В хода на разследването са извършени около 100 експертизи, разпитани са 170 свидетели, а България е изпратила молби за правна помощ до 13 държави - Австрия, Румъния, Чехия, Полша, Италия, Холандия, по два броя молби са изпратени до Израел, САЩ, Мароко, Ливан, Австралия и по три до Канада и Турция.


title: Изборите в Русия - програмирана победа за Путин

maintext:
Русия избира днес депутати с вот, който се очаква да затвърди за пореден път господството на партията на Владимир Путин "Единна Русия", независимо че икономическата криза силно е засегнала жизнения стандарт на хората, пише Максим Попов от агенция "Франс прес", цитирана от БТА.
Изборите, на които ще се гласува за нов състав на Държавната дума, а в някои региони - за губернатори и местни парламенти, са първият мащабен тест за Путин от 2014 г., когато започна
на отношенията със Запада след края на Студената война.
Руският президент може да наблюдава гласуването невъзмутимо, имайки предвид, че
, след като в началото на 2014 г. Москва анексира украинския полуостров Крим.
Въпреки това "Кремъл няма голямо желание да отслаби абсолютния си контрол върху политическата система в Русия", отбелязва Московският център "Карнеги".
В момента партията "Единна Русия", разполагаща с медийната подкрепа на държавната телевизия, вече държи над половината места в Думата.
Във врата ѝ дишат три партии, подкрепящи повечето правителствени решения: комунистическата, партията с бизнес уклон "Справедлива Русия" и националистите либералдемократи. Либералната опозиция не е представена в Думата.
Местните избори през 2015 г. бяха спечелени от "Единна Русия" с голяма преднина; нейни кандидати получиха на места над 90% от гласовете. Резултат, какъвто със сигурност ще постигне и ръководителят на Чечения Рамзан Кадиров - той ще мине през избори за пръв път, откакто бе назначен от Кремъл през 2007 г.
Русия тръгва към този вот, едва видяла края на тунела
след след година и половина дълбока рецесия заради сриналите се цените на горивата и санкциите на Запада, предизвикани от предполагаемата ѝ роля в украинската криза.
Руската икономическа криза, най-продължителната през 16-годишното вече управление на Владимир Путин, изстреля нагоре цените и сви покупателната способност на домакинствата в страната.
През 2011 г., около предходните парламентарни избори, Русия също бе в икономическа криза и недоволните роптаеха.
Но поводът стотици хиляди руснаци да излязат тогава на улиците бяха подозрения за изборни машинации.
Този път Кремъл изглежда си е взел поука и взема мерки да осигури по-легитимен вот "с оглед президентските избори през 2018 г.", обяснява центърът "Карнеги".
"За властите е от значение привидно да запазят някакво приличие",
посочва руският аналитик Екатерина Шулман, като изтъква липсата на "ярки кандидати или политически скандали".
Междувременно Владимир Путин постави начело на руската ЦИК бившата пълномощничка по човешките права към Кремъл Ела Памфилова, която смени Владимир Чуров, обвинен от опозицията, че е манипулирал резултатите от предишни избори.
Веднага щом получи поста, Памфилова напомни на организаторите на изборите, че всякакъв натиск върху избирателите и манипулации с гласовете "се наказват с до пет години затвор".
През лятото руският президент мина с голямата метла и през политическите институции; в средата на август смени шефа на своята администрация - един стратегически пост - с бившия дипломат Антон Вайно.
Кремъл се постара никой да не му отнеме очакваната победа.
В края на юли например правосъдието нареди В допълнение към тези предпазни меркиВ края на юли например правосъдието нареди да се разпусне неправителствената организация "Голос", бранеща правата на избирателите, заради обвинения, че нарушава законодателството за сдруженията. "Голос" сигнализира по-специално за нарушения по време на парламентарните избори през 2011 и на президентските през 2012 г.
В началото на септември дойде ред и на социологическия център "Левада" - единствената независима институция за проучвания в Русия, на която бе наредено да преустанови дейността си и която получи от съдебната система спорното определение "чуждестранен агент".
Изправени срещу огромната машина на властта, опозиционерите в Русия не могат лесно да предизвикат ентусиазъм сред електората.
Този път наистина им бе дадена възможност да се кандидатират - в изборите участват 74 партии, и да излъчат предизборен клип по телевизията; това обаче не им вдъхва оптимизъм.
"Шансовете да влезем в Думата са все тъй слаби - оплаква се Дмитрий Гудков, един от малцината депутати в опозиция. - Няма никакви промени."


title: Български кораб се включва в операция на НАТО в Средиземно море

maintext:
Фотограф: Асен Тонев
България ще изпрати една фрегата, която да се включи в операцията на НАТО в Средиземно море "Sea Guardian", реши правителството днес. Решението за мисията на пакта беше взето на срещата на върха във Варшава на 8 и 9 юли.Корабите, които участват в "Sea Guardian", изпълняват задачи по осигуряване на свободата на корабоплаването в Средиземно море и провеждане на възпиращи действия по море по отношение на трафика на хора и разпространението на оръжия за масово унищожение. Участващите в операцията сили извършват наблюдение и контрол на корабоплаването, ескортиране, спиране и проверка на отказали да се идентифицират морски съдове.Българското участие в операцията е израз на нашата солидарност и активен принос към усилията на НАТО за гарантиране сигурността на морската среда в региона, се посочва в мотивите на кабинета.


description: Селекцията на "Световните снимки на деня" днес е на дежурния фоторепортер Анелия Николова.

title: Фотогалерия: Световните снимки на деня - 10 - 11 септември 2016г.


description: Аналитичният център на Юрий Левада е включен в списъка на организациите с нестопанска цел в Русия, които са "чуждестранни агенти". Това обяви днес пресслужбата на руското министерство на правосъдието, цитирана от ТАСС и БТА.

title: Москва обяви независимия център "Левада" за чужд агент

maintext:
Центърът е независима социологическа агенция, чиито изследвания често стигат до неблагоприятни за властта заключения.
Usaspending.gov


title: Какво е да си в люлка на 2 км в небето

maintext:
Фотограф: RED BULL MEDIA HOUSE
Фотограф: RED BULL MEDIA HOUSE
Фотограф: RED BULL MEDIA HOUSE
Снимка, комбинирана от серия кадри, показва фазите на люлеенето.
Фотограф: RED BULL MEDIA HOUSE
Фотограф: RED BULL MEDIA HOUSE
Зрелищен номер изпълниха през лятото четирима любители на екстремните спортове в небето на Австрия и Чехия. В три дни от юли и август те се люляха, седнали на люлка на 2 километра над земята.Доминик Ройтмайр, Георг Летнер, Марко Валтеншпил и Маро Фюрст – един от екипите скачачи на Red Bull Skydive Team, използваха за целта два балона и въже с дължина 125 метра.Номерът им, наречен Mega Swing ("Мегалюлка"), може да се окаже световен рекорд за дължина на въжето, на което е прикачена обикновената дървена седалка.Двата балона са се издигнали на 1500 и 2000 метра, като люлката е била окачена под гондолата на единия, а седалката с австрийците е гондолата на другия."Нали знаете как се прави с люлката на детската площадка", пита Валтеншпил. "Засилваш се колкото може повече и скачаш от нея. Искахме да сторим същото, но в много по-голям мащаб. Всичко опира до правилното време и скока – когато въжето е идеално опънато, за да се отблъснеш."Балоните с горещ въздух са идеални за подобен номер, но управлението им за заемане на позиция изисква майсторство. Затова скачачите се обърнали към австрийците от центъра Pink Klatovy и след подробно планиране и подготовка целият екип направил опит при идеално време."Най-страхотното е, че няма досаден шум като при скоковете от самолет. Пълна тишина е - просто се пускаш и въздухът започва да свисти край теб. После спираш отново в пълна тишина и всичко се повтаря. Сбъднахме детските си мечти!"Валтеншпил описва и особеното усещане да се люлееш с такава амплитуда и то е съвсем различно от скока с парашут."Скачаш, падаш и чакаш да усетиш натоварването. После за няколко секунди се понасяш напред без никакъв мотор, който да те тласка, а това е невероятно преживяване. Не си спомням никой от другите ми скокове със свободно падане да са ме забавлявали така."


title: Талибани, учители, родители, медии, казарми - или кой е отговорен за децата ни

maintext:
Фотограф: Юлия Лазарова
Едно момиче насилва друго да си свали дрехите, докато трето ги снима. И трите са малолетни, но жестокостта и глупостта им са пълни. "Ще побеснея и ще те смажа от бой", крещи с истинска омраза едната, която удря. И т.н. В друг клип, публикуван през 2014 г. в една от мрежите за видео споделяне, четири малолетни момичета се млатят на улицата, докато пето ги снима. Почти деца са, но ударите им са като на възрастни – тежки и груби. В трети клип, публикуван година по-рано в същата мрежа, три момчета се бият в класната си стая, докато четвърто ги снима. Тъпо, вулгарно, безсмислено. Вижда се, че вратата на стаята е отворена, но никой не поглежда какво става вътре. И т.н.
После нещо се пропуква, цялата тази помия прелива от социалните мрежи и някоя хубава сутрин залива медиите. И когато залее медиите, изведнъж всички се оказваме в ролята на изненадани. И се започва: да питаме родителите как се чувстват; да питаме съучениците как се чувстват; да питаме психолозите какви са причините за детското насилие.
Да питаме, да питаме, да питаме
Ето, и аз питам: ами онази отворена врата, през която все пак някой учител беше редно да погледне; ами онези "свидетели", които извръщат глава покрай млатещите се момичета; ами онзи унижен баща на униженото момиче, на когото, по собствените му приказки, са му виновни "талибаните"?
И най-сетне, защо липсва реален контрол върху съдържанието в порталите за видео споделяне, така че заснетият клип с насилие над малолетни да стане чисто и просто непотребен? Напишете "гавра с момиче" или "бой в училище" в най-популярния български сайт за видео клипове и ще получите ясна представа за бариерата, през която в интернет минават подвизите на малолетния бияч? Ами т.нар. обществени медии: докога журналистите няма да разбират, че правейки сензация от този вид насилие, без да искат стават помагачи на насилника?
Точно така, помагачи! Защото побоят или гаврата може да се направят по много и най-различни причини, но се правят най-вече заради това, за да се снимат, а се снимат – за да се гледат. Прославата на насилника и унижението на жертвата непременно изискват публика – иначе тези действия ще останат без желания резулат. И точно затова е нужно журналистите да споделят информацията за случилото се внимателно, спестявайки ни подробностите и пазейки личното пространство на потърпевшите. Когато камерата се фиксира върху лицето на родителя, чието дете е станало жертва на насилие, това не е само нахалство, но и нещо повече: удостоверяване на желаната от насилника реакция.
В този смисъл, успяха ли телевизиите да запазят нужното поведение в случая със съблеченото момиче? Както и в други сходни случаи – категорично не. Клипът беше показван навсякъде почти в същия вид, в който е бил заснет. Е, да, лицето и интимните части на момичето бяха прикрити, но какво от това, след като някои добри журналисти се бяха погрижили да слушаме или четем на субтитри всичко, което се казва – не по-малко вулгарно и срамно от онова, което се вижда. Резултатът от това имитиране на обективност са 300 хиляди гледания в интернет на въпросното видео.
Резултатът е, че жестокостта на две суетни момичета вече не е обикновена жестокост, а слава
Двете насилнички в крайна сметка получиха онова, заради което бият – внимание, надхвърлящо собствените им качества.
Но, разбира се, никоя медия не може да внуши успешно онова, което внушава, ако не го адресира до определени нагласи на разбиране и възгледи за истина, които са вече у зрителя. И така, видяхте ли какво стана когато журналистката от "Нова телевизия" отиде при родителите на унизеното момиче и ги попита за коментар? Чухте ли обяснението на тези родители? На този баща? Чухте ли го? Защо трябвало да се "разпърдява" цялата работа; медиите трябвало всъщност да се занимават с "талибаните, дето идват тука"; защо той не можел да види порно клипа на някоя си Малина, а всички гледали видеото с неговото момиче, и т.н. После в друго видео майка на друго дете, коментираща случая, обяснява, че за всичко била виновна демокрацията, а при комунизма имало истински ред.
С цялото ми уважение, бих казал на тези и подобните на тях хора: ако смятате, че за унизяването на децата Ви са виновни, директно или индиректно, т.нар. талибани и че за случващото се с децата Ви е отговорна демокрацията, а не най-вече Вие самите, то живеете в среда, от която в друга ситуация ще се пръкне бияч и унизител. Защото биячът и унизителят мислят точно като Вас – че
като бият и унизяват по-слабите, компенсират някаква несправедливост за която те, разбира се, не са отговорни
А питате ли се поне защо дъщеря Ви не побягва от своите унизителки, ами стои като препарирана, докато те я командват, събличат и снимат? Питате ли се наистина?
Та това си мисля: че насилието в обществото ни се подготвя и ражда и от определени "истини" за живота, които не оспорваме. Как няма да бият децата ни – най-слабата част от всяко едно общество – след като от сутрин до вечер слушаме различни оратори да ни повтарят, че едни други слаби хора, търсещи помощ в страната ни, трябва да бъдат гонени и бити! Абсурдно е в едно отношение последователно да възпитаваме злост към по-слабите, а в друго – да се чудим и тревожим, че всеки, който се види някъде малко по-силен, тръгва да решава проблемите си с насилие върху по-слабия. Колкото повече се разтоварваме от отговорност за неблагополучията си с измислени омрази към този или онзи, когото можем да бием, толкова повече ще бият децата ни.
И толкова повече ще си въобразяваме, че за да не ги бият, трябва да ги прекараме през някогашната социалистическа казарма, в която, видите ли, имало истински ред. Обаче помните ли какъв беше този ред и кое му беше сладкото? Най-сладкото му беше, че какъвто и да си, след като изтърпиш всякакви гаври и унижения от всякакви идиоти, идва и твоят миг да се гавриш и унизяваш.
Тези, дето толкова копнеят да вкарат децата ни в казармите на социализма, всъщност подготвят децата ни за отвратителната игра на подчинени
които мечтаят да станат началници; или още по-лошото: на бити и унизявани, които виждат себе си в един момент като биещи и унизяващи.
На мен на това ми прилича видеото със събличаното и унизявано момиче: на сцена от социалистическата казарма, в която двама по-възрастни войници се гаврят с по-млад войник. Същото вцепеняване, същата арогантност, същата агресия, същата глупост, същата безизходица, същото усещане, че няма накъде да се мръдне, ами трябва да се изтърпява Искате старата социалистическата казарма. По особен начин нашето общество продължава да съществува на определени места в нея. Чрез уроците и истините на родителите, минали през нея.
Това не е пътят.
Пътят към ненасилието минава през отговорни родители, които не се правят, че не виждат проблемите на децата си; през отговорни учители, които поглеждат какво става в класните стаи по време на междучасие; през отговорни медии, които не помагат на насилниците да се чувстват като звезди; през реално действащи училищни психолози; през изцяло нов закон за отношението към малолетни и непълнолетни с психически и обществени проблеми – действащият в момента закон е приет през далечната 1958 г.; през забрана за публикуване в интернет на видео материали, съдържащи насилие над деца.
И най-сетне, пътят минава през истинско гражданско образование в училище, което стимулира естествената емпатия на децата, организирайки ги да участват заедно със своите родители в истински граждански практики като: подпомагане на възрастни и болни хора, подпомагане на пострадали от насилие, подпомагане на бежанци, уреждане на градската среда. Не стрелянето с автомат и бягането с противогаз ще направи децата ни отговорни и достойни хора, а колкото и банално да звучи –занимаването с грижите на другите.


description: Името й се свързва с повече от 100 постановки, измежду които първата "Майка Кураж" на Брехт у нас, както и с обновление в българския театър.

title: Почина режисьорката Юлия Огнянова

maintext:
Фотограф: Юлия Лазарова
Методи Андонов, Леон Даниел и Вили Цанков. Четиримата оформят силен творчески екип, който закратко вдъхва живец и обновление в закостенелите социалистически представи за театър.
С Огнянова си отива последният й член, както и един от последните представители на това театрално поколение.
Големият български режисьор и театровед Юлия Огнянова е починала днес на 93-годишна възраст, съобщиха Съюзът на артистите в България и БТА. Името й се свързва с повече от 100 постановки, измежду които първата "Майка Кураж" на Брехт у нас, с обновлението в българския театър и с един от силните му периоди преди 1989 г. - края на 50-те години в Бургас.Юлия Огнянова е родена на 22 февруари 1923 г. в София. Първо учи медицина, а след това режисура във ВИТИЗ "Кръстьо Сарафов". През 1953 г. завършва "Театрознание" в ГИТИЗ - Москва, Русия. След завръщането си, през 1957 г. постъпва като драматург в театъра в Бургас, където се събира сВ Бургас през 1959 г. Огнянова поставя първата си постановка като режисьор - "Всяка есенна вечер". Втората е "Майка кураж" на Бертолд Брехт, която привлича много публика - въпреки левите убеждения на известния германец теорията и пиесите му до този момент у нас не познати. През 1960 г. "бургаската четворка", която подписва постановките заедно, е разформирована.От 1960 г. в продължение на четири години режисьорът работи в театър "Трудов фронт" в София, после - в "Театър 199" , а от 1975 г. до 1978 г. - в Драматичния театър в Пловдив. От 1953 г. до 1957 г. е съветничка в Комитета за наука, изкуство и култура. От 1978 г. прави различни спектакли за много театри в цялата страна, гастролира в Рига (Латвия), Познан (Полша), Реджио Емилия (Италия), Париж (Франция) и др.От 1953 г. Огнянова преподава театрознание, режисура и актьорско майсторство за куклен театър в във ВИТИЗ "Кръстьо Сарафов". Нейни възпитаници режисьорите Теди Москов и Александър Морфов, актьорите Мая Новоселска, Васил Василев-Зуека, Кръстю Лафазанов, Мария Сапунджиева и др.Сред най-известните постановки на Огнянова като режисьор са "Майка Кураж" от Бертолт Брехт, "Антигона" от Жан Ануи, "Опит за летене" от Йордан Радичков, "Демиградски смешила" от Георги Кирков и др.Юлия Огнянова е на всички български престижни отличия, включително орден "Стара планина" първа степен за изключително големите й заслуги към България в областта на културата.


description: Антония Григорова и Филип Филипов спечелиха състезанието

title: Фотогалерия: Изпитанието на духа и възможностите "Пирин ултра"


description: Така сенаторите подкрепиха правото на семействата на загиналите при атентатите на 11 септември 2001 г. да съдят Саудитска Арабия.

title: Сенатът на САЩ отхвърли ветото на Обама на закон за обезщетение на жертви на тероризъм

maintext: Сенатът на САЩ гласува с голямо мнозинство за отхвърляне на ветото, наложено от президента Барак Обама на закон, който позволява на семействата на загиналите при атентатите на 11 септември 2001 г. да съдят саудитското правителство, предаде БТА, като цитира ДПА.Само един от членовете на 100-членния Сенат гласува против закона - лидерът на демократическото малцинство в долната камара на Конгреса Хари Рийд. 97 сенатори гласуваха "за", с което законът лесно преодоля необходимото за отхвърляне на президентското вето мнозинство от две трети, предаде "Асошиейтед прес".Очаква се тази седмица Камарата на представителите също да гласува за отхвърляне на ветото, отбелязва ДПА.Белият дом предупреди, че законът ще навреди на интересите на САЩ, като предаде в ръцете на съда въпроса дали да се търси отговорност от чужди правителства за терористични актове. Нормативният акт също така ще даде възможност за изправяне на американски дипломати, чиновници и войници пред чуждестранни съдилища.Законът за наказване на спонсорите на тероризма бе приет малко преди 15-ата годишнина от атентатите на 11 септември 2001 г. Семейства на загинали отдавна искат да съдят Саудитска Арабия, твърдейки, че тя е свързана с терористичната мрежа "Ал Кайда", която пое отговорност за терористичните актове.Богатото кралство отдавна заплашва да продаде активите си в САЩ, ако този закон влезе в сила.Белият дом разкритикува остро отхвърлянето на президентското вето, предаде "Ройтерс".Това е най-смущаващото нещо, което е правил Сенатът, може би от 1983 г., заяви говорителят на Обама Джошуа Ърнест.Той визираше последния случай, когато горната камара на Конгреса на САЩ е отхвърляла президентско вето с толкова голямо мнозинство, отбелязва "Ройтерс".Самият Обама нарече решението на Сената грешка и заяви, че то може да създаде "опасен прецедент" и да се стигне дотам хора от други страни да могат да съдят американското правителство, съобщи Би Би Си.Целта на Обама бе да предотврати негативните последици за Съединените щати, подчерта Ърнест и обвини сенаторите, че са абдикирали от свои основни отговорности в качеството си на избрани представители на американския народ.Саудитска Арабия и нейните съюзници от района на Персийския залив заплашват САЩ с негативни последици, ако законът бъде приет, отбелязва "Асошиейтед прес".


description: Уеб новините на БНТ вече са с нова концепция и име. Рубриката "Другите новини" замени "Новините в 100 секунди"

title: Видео: Другите новини

maintext:
- България ще произведе близо 160 милиона литра вино, изнасяме 60 милиона литра.
- Осиновителите ще ползват едногодишен отпуск, независимо от възрастта на детето.
- Осиновителите ще ползват едногодишен отпуск, независимо от възрастта на детето.
- Холивуд срещу Тръмп, в кампанията Save the Day.- Италия няма да домакинства Олимпиада в следващите две десетилетия.- Наоми Кембъл, Ирина Шейк и Джиджи Хадид представиха новата колекция на Версаче.- 20 години по-късно - фото римейк на обложката Nevermind на Нирвана.


title: Австрия може да отложи повторните избори заради проблем с бюлетините

maintext:
Вътрешният министър на Австрия Волфганг Соботка.
Австрийският министър на вътрешните работи Волфганг Соботка обмисля отлагане на повторните президентски избори, насрочен на 2 октомври, предаде БТА, като цитира "Ройтерс".Причината са техническите проблеми, свързани с бюлетините за вота по пощата."Ако очевидният (проблем с пликовете за бюлетините) направи нормалното произвеждане на изборите невъзможно, е мой дълг като най-високопоставния представител на изборните власти да обмисля незабавно отлагане", каза Соботка в изявление.През последните няколко дни властите в градове и избиратели се оплакаха от прболем с разлепящи се пликове за гласуване по пощата. Според в. "Ди пресе"става въпрос за около 500 дефектни бюлетини.През юли Конституционният съд на Австрия постанови, че балотажът на президентските избори, произведен през май, трябва да бъде повторен заради неправилно боравене с бюлетини и изборни резултати . На редовните избори кандидатът на крайната десница Норберт Хофер загуби с минимална разлика от независимия Александър ван дер Белен, бивш лидер на "Зелените". Решаващи се оказаха именно гласовете, дадени чрез пощата.След решението на Конституционния съд новите избори бяха насрочени за 2 октомври.Днес говорител на вътрешното министерство на Австрия обясни, че в началото на следващата седмица ще бъде взето окончателно решение за датата.


title: "Лудогорец" игра като равен с ПСЖ, но допусна загуба след обрат

maintext:
[LAP.bg]
[LAP.bg]
[LAP.bg]
В 28-ата минута Лукас Моура стреля остро по земя с диагонален шут, ной той мина встрани от вратата. В 41-ата минута ПСЖ създаде първата си по-добра атака и при нея изравни резултата. Марко Верати изведе перфектно Блез Матюиди на ръба на засадата, а той без проблеми прати топката покрай Владислав Стоянов.
Гостите от Франция започнаха много по-агресивно втората част и се настаниха трайно в половината на съперника си. Продължителната игра с топката пред наказателното поле доведе до две възможности пред Анхел ди Мария. При едната той прати топката на сантиметри от сглобката на врата с удар от дъгата, а при другата игра с по-слабия си десен крак и не затрудни Стоянов.
[LAP.bg]
[LAP.bg]
"Лудогорец" загуби с 1:3 от ПСЖ във втория си мач от груповата фаза на Шампионската лига, въпреки че отново демонстрира добра игра през голяма част от двубоя на Националния стадион "Васил Левски".Гостите от Франция пък за пореден път демонстрираха, че се намират далеч от най-добрата си форма и бяха затруднени максимално от българския шампион."Орлите" поведоха в резултата още в 16-ата минута след красив гол на Натанаел от пряк свободен удар, но допуснаха обрат след голове на Блез Матюиди и Едисон Кавани на два пъти.Преломният момент в мача дойде пет минути след второто попадение на парижани, когато тимът от Разград получи правото да изпълни дузпа. Козмин Моци я пропусна, а след това Кавани с второто си попадение реши всичко в двубоя.В другия мач от групата "Арсенал" победи "Базел" у дома с 2:0 след голове на Тио Уолкът през първата част. Така "топчиите" и ПСЖ имат по четири точки, но френският клуб е с по-добра голова разлика. Българският и швейцарският шампион пък имат по-една точка, но играчите на Георги Дерменджиев са вкарала с едно попадение повече."Лудогорец" започна двубоя си днес със самочувствие, но постепенно съперникът му започна да владее по-породължително. Първото по-интересно положение в двубоя дойде след опасен удар на Едисон Кавани в шестата минута, който обаче се размина с целта.В 13-ата минута "Лудогорец" организира хубава бърза атака, която завърши с шут на Анисе от около 18 метра, преминал високо над вратата. Две минути по-късно "орлите" организираха перфектна контраатака, при която трима играчи в зелено се озоваха срещу един защитники на парижани, но Вандерсон се забави с извездащия пас.При тази атака обаче разградчани получиха право да изпълнят пряк свободен удар отдясно пред наказателното поле на ПСЖ. Зад топката застана Натанаел, който стреля перфектно в близкия ъгъл и направи безпомощен Алфонс Ареола.След попадението играчите на Дерменджиев постепенно се прибраха в собствената си половина, но парижани по никакъв начин не ги затрудняваха с хаотичните си атаки. "Орлите" от своя страна очакваха своите възможности на контра и няколко пъти затрудниха сериозна противниковата защита.Натискът на парижани все пак даде резултат в 55-ата минута, когато Ди Мария центрира остро от пряк свободен удар, а Кавани засече неспасяемо в мрежата.Четири минути по-късно "Лудогорец" можеше да изравни, след като получи правото да изпълни дузпа за нарушение на Тиаго Мота срещу Марселиньо. Зад топката застана щатният изпълнител на "орлите" Козмин Моци, но той стреля без засилка и почти в центъра на вратата, с което улесни максимално Ареола и той спаси.Този пропуск се оказа фатален за тима, след като при последвалата атака на ПСЖ "орлите" допуснаха трети гол. До него се стигна, след като Лукас напредна отдясно и стигна почти до аут линията, след което върна към връхлитащия Кавани, а той с прецизен удар прати топката във вратата на Стоянов.Този гол успокои напълно парижани и те започнаха да играят много по-освободено, което доведе до няколко страхотни възможности за тях. При най-чистата от тях Кавани намери перфектно Матюиди, но той на скорост не успя да намери целта и ударът му мина встрани на вратата."Лудогорец" се съвзе от развоя на събитията около 70-ата минута и започна да прави опити за връщане в мача. Дерменджиев пусна в игра Джоди Лукоки на мястото на Вирджил Мисиджан, с което показа, че тимът му ще търси още голове до края."Орлите" обаче не стигаха до положения, а френският тим продължи да стои много стабилно и да разиграва със самочувствие. В 79-ата минута Кавани изпробва рефелекса на Стоянов след изпълнение на корнер, но българският вратар се намеси добре и изби. В крайна сметка повече попадения нямаше и резултатът се запази до последния съдийски сигнал.


description: Финансовият министър Андрей Бабиш, продукт на разочарованието от елитите, е фаворит да спечели изборите през октомври 2017 г. Чешкият парламент може да гласува още днес закона Бабиш - опит да се ограничи акумулирането на медии, бизнес и политическа власт, чието олицетворение според някои е министърът.

title: Чешките партии се готвят "да подрежат крилата" на министър милиардер

maintext:
Андрей Бабиш раздава лакомства в рамите на предизборната кампания през 2013 г.
Той е енергичен бизнесмен милиардер , очертаващ се като най-популярният политик в страната, който предлага на чехите нещо различно от старите партии, компрометирани от корупция, но опонентите, които виждат в Андрей Бабиш заплаха за демокрацията, го принуждават да избира между търговската си империя и политическата власт, пише "Ройтерс".Бабиш, продукт на разочарованието от елитите, което определя политиката от Рим и Мадрид до Лондон и Вашингтон, е фаворит да спечели изборите през октомври 2017 г. със своето политическо движение АНО (Действие на недоволните граждани 2011). Той твърди, че не е политик (въпреки петте си години в политиката), а бизнесмен, който постига резултати.Не всички в политиката обаче виждат сегашния чешки финансов министър в толкова позитивна светлина.Чешкият парламент може да гласува още днес закона Бабиш - опит да се ограничи акумулирането на медии, бизнес и политическа власт, чието олицетворение според някои е Бабиш.Предложените промени в закона за конфликта на интереси, подкрепяни от правителството и някои опозиционни фракции, ще забранят на бъдещите членове на кабинет да контролират компании или да притежава дялове в медии. Фирми, в които те притежават над 25 на сто, ще загубят достъпа си до обществени поръчки, неавтоматични субсидии и инвестиционна помощ.Някои сравниха Бабиш с бившия италиански премиер Силвио Берлускони, който съчетаваше медии и бизнес с политическа власт. В САЩ републиканският кандидат за президент се възползва от същото недоволство от политическия елит, макар че Бабиш вероятно не би приел подобни сравнения.Той е най-големият частен работодател в централноевропейската страна с над 30 000 работници в над 250 компании - от химически компании до вестници и клиники за оплождане ин витро. Той потвърждава, че е солиден бизнесмен, като управлява ресторант във Франция със звезда от Мишлен, спонсорира поп групи и изпраща саркастични послания в "Туитър". Но пак не успява да задоволи съперниците си."Целта на предложенията е да не може един човек да подпише решение от името на държавата в 8,10 ч., а в 8,20 ч. да нарежда на компанията, която контролира, в кои обществени поръчки да участва", каза Мартин Плишек, депутат от опозиционната партия ТОП09, която предложи някои от поправките.Бабиш вижда корупцията другаде. В това отношение той среща обществен отзвук след серия скандали с обществени поръчки и разпределение на фондове от ЕС. Десноцентристки кабинет дори падна през 2013 г., макар че разследванията за корупция досега не са довели до каквито и да било присъди срещу високопоставени лица.Според предложения закон, ако Бабиш участва в следващия кабинет или го оглави като премиер, ще трябва да намали своя дял в основната си холдингова компания "Агроферт" под 40 на сто или да го прехвърли на доверителен фонд, както и да прекрати участието си медии. Бабиш признава, че има конфликт на интереси, но твърди, че никога не е злоупотребявал с позицията си."Това е закон срещу мен", заяви Бабиш в интервю в последния брой на седмичника "Тиден". "Ако го одобрят, ще се заема с него и ще се посъветвам с моите адвокати. Не мога да изключа конституционна жалба".По-рано Бабиш беше предупредил, че законът може да разбие управляващата коалиция, в която участва АНО, но не е повтарял заплахите през последните седмици.Бившият член на комунистическата партия и външнотърговски кадър е изградил "Агроферт" от средата на 90-те години чрез поредица придобивания.В Чехия компанията е получила 5.5 милиарда крони (228,48 милиона долара) чешки и евросубсидии между 2006 и 2014 г. според последните данни, публикувани от "Агроферт".Според "Агроферт" тези суми включват селскостопански субсидии, еднакво достъпни за всички фермери, и екологични инвестиционни помощи, одобрени от предишни правителства. Освен това групата има многобройни бизнес отношения с държавата, като доставка и складиране на стокови резерви.Една от поправките, предложена от депутата Ян Хвойка от социалдемократическата партия на премиера Бохуслав Соботка, ще забрани притежаването на медии от членове на кабинета.Бабиш купи два от малкото всекидневници в страната и най-популярната радиостанция през 2013 г., довеждайки до напускането на десетки служители."Медиите трябва да играят контролираща роля. Разбира се, когато член на правителството притежава влиятелна медия, тя не изпълнява тази роля", заяви Хвойка пред Ройтерс.По-рано тази година Бабиш беше обвинен, че е заобиколил закона през 2008 г., като е прехвърлил временно собствеността на проект за конгресен център на членове на семейството си, за да изпълни условията за получаване на субсидия за развитие от ЕС, предназначена само за малки предприятия. Той отрича каквото и да било нарушение в случая. (БТА)


title: Григор Димитров започва турнира в Чънду срещу сърбина Лайович

maintext:
Димитров ще играе за пръв път с 26-годишния сърбин, който е №73 в света
Турнирът в Чънду е първият официален за 25-годишния Димитров след US Open, където достигна до осминафиналите и даде признаци на голямо подобрение. След това му предстоят участия в Пекин (АТП 500) и Шанхай (АТП 1000).
Григор Димитров ще се изправи срещу сърбина Душан Лайович във втория кръг на турнира от категория "АТП 250" в Чънду.Най-добрият български тенисист почиваше на старта като поставен под №3, а Лайович преодоля първия кръг след обрат срещу аржентинеца Федерико Делбонис. Сърбинът загуби тежко първия сет, но стигна до успех с 1:6, 6:3, 6:4 след 105 минути игра.Двамата реализираха равен брой пробиви - по три, а Лайович дори спечели по-малко точки от своя съперник - 82 срещу 86. Сърбинът обаче показа по-здрави нерви в решаващия трети сет, когато спаси пет от петте възможности за пробив, които се откриха пред аржентинеца.Лайович, който е на 26 години и заема 73-ото място в световната ранглиста, досега не е играл срещу Григор Димитров. Сърбинът има 18 победи и 19 загуби през 2016 г., а намиращият се на 21-ото място в света българин е спечелил 30 от своите 50 двубоя през сезона.Очаква се двамата да излязат на корта за първата си среща утре сутрин.


title: Кабинетът ще търси инвеститор за строежа на АЕЦ "Белене"

maintext:
Фотограф: Надежда Чипева
Макар и досега да няма категорична позиция на кабинета по съдбата на АЕЦ "Белене", след като НЕК бе осъдена да плати 620 млн. евро без лихвите за поръчаното и изработено оборудване, днес се разбира, че явно това е нагласата.
Продажбата на оборудването за АЕЦ "Белене" няма да е изгодна за България. След като бъде платено оборудването за двата реактора, ще се търси частен инвеститор, който да реализира проекта. Това съобщава пред журналисти енергийният министър Теменужка Петкова, цитирана от БНР."Една такава препродажба, тя е възможна, но цената, на която биха се препродали тези реактори, не отговаря на нашите очаквания и не би покрила съществен размер от арбитражното решение, щетата, която ние на практика трябва да платим. Така че този вариант на този етап не стои на дневен ред", допълва министърът.От отговора й не се разбира какво ще е решението, ако не се намери частен инвеститор, и дали държавата би участвала в проекта.Междувременно бюджетната комисия на Народното събрание одобри на второ четене проекта на правителството, с който на НЕК ще бъде предоставена помощ от бюджета, с която да плати сумата, за която бе осъдена България от арбитражния съд в Женева. Без лихвите, които вече отдавна текат, тя е 620 млн. евро.При гласуването не е прието предложението на депутатите от БСП в проекта да се запише конкретна сума - 1.2 млрд. лв., и срок 15 г. за връщането й. Румен Гечев мотивира предложението с това, че в противен случай се подписвал празен чек. "Чекът не е празен, чекът е ясен и всеки с елементарни познания по аритметика може да сметне сумата", обяви председателят на бюджетната комисия Менда Стоянова, цитирана от агенция "Фокус". Тя посочи, че и главницата, и лихвата са определени от арбитражния съд.По време на заседанието министърът на енергетиката съобщи, че през 2012 г. български експерти няколко пъти са ходили на място да видят как върви изграждането на единия реактор и даже са го приели за готов. За втория не е имало подобна процедура, тъй като е започнала арбитражната процедура в Женева. Вече обаче е поискана проверка на модулите и на втория реактор и от "Росатом" е съобщено на енергийното министерство, че ще бъде определена такава дата.Председателят на бюджетната комисия Менда Стоянова обяви, че решението на арбитражния съд ще бъде на разположение на депутатите, но под условието за конфиденциалност.


description: Максимална глоба от 500 000 лв. и принудителна административна мярка са наложени на дружеството "Монтюпе" ЕООД в Русе заради непречистени отпадъчни газове, изпуснати от дружеството в петък вечер след 20 часа, както и в събота вечерта (10 и 11 септември 2016). Това са санкциите, определени от екоинспекцията в Русе след проверка на място по сигнали на местни граждани в крайдунавския град.

title: "Монтюпе" трябва да плати глоба от 500 000 лв. заради непречистени газове

maintext:
Фотограф: Цветелина Николаева
Максимална глоба от 500 000 лв. и принудителна административна мярка са наложени на "Монтюпе" ЕООД в Русе заради непречистени отпадъчни газове, изпуснати от дружеството в петък вечер след 20 часа, както и в събота вечерта (10 и 11 септември 2016). Това са санкциите, определени от екоинспекцията в Русе след проверка на място по сигнали на местни граждани в крайдунавския град.Експертите от РИОСВ–Русе са констатирали нарушения на условията в комплексното разрешително на оператора и ще наложат максимална глоба и принудителна административна мярка на на производителя на автомобилни компоненти, посочват в съобщение от пресцентъра на Министерство на околната среда и водите като цитират директора на РИОСВ-Русе инж. Лилия Атанасова на извънредна пресконференция, в присъствието на заместник-министърът на околната среда и водите Красимир Живков.По време на проверката на служителите на екоинспекцията и общински служители, неприятните миризми са локализирани в Индустриалния парк на Русе. Над производствените халета на "Монтюпе" ЕООД е наблюдаван продължително сивкав облак. В североизточна посока от площадката на дружеството, на разстояние от около 100-150 метра е установено, че от покрива на хале № 3 се отделя облак от сивкав дим, който се издига приблизително на височина от 20-30 метра, а вятърът го отнася към града.В същото време от организираните източници, посочени в Комплексното разрешително не са отделяни емисии.Същото нарушение е констатирано и на 11 септември (събота) вечерта, когато отново през вентилационните съоръжения са изпускани отпадъчни газове от производството. Нарушението е удостоверено с термоанализатор на "Гранична полиция", обясняват от МОСВ.В понеделник екип на РИОСВ-Русе е блокирал вентилационните съоръжения като принудителната административна мярка. Дружеството е задължено – освен да плати максималната глоба, в срок до 26 септември да осигури трайното запечатване на 108 вентилационни клапи.Операторът трябва да започне процедура по преразглеждане на действащото си в момента Комплексно разрешително.Констатациите от извънредните проверки ще бъдат изпратена до прокуратурата.Писма са изпратени до Инспекцията по труда, Регионална здравна инспекция и Регионална дирекция за национален строителен контрол.Зам.-министър Живков и инж. Лилия Атанасова са категорични, че ще се приложат най-строгите норми на екологичното законодателство, особено за оператори, допускащи системни нарушения.Допълнителни измервания на качеството на атмосферния въздух ще бъдат извършени в района на площадката с техника на Изпълнителна агенция по околната среда и водите. Системните проверки и нощните обходи ще продължат, увери директорът на РИОСВ-Русе инж. Атанасова."Екоинспекцията в Русе отново набеди "Монтюпе" за замърсител, без да представи конкретни данни и доказателства." Това заявяват в своя позиция от Френско-българска търговска и индустриална камара (ФБТИК), цитирана от Капитал . Дружеството е част от френската Montupet.В съобщението на камарата се твърди, че РИОСВ-Русе не е информирала "Монтюпе" и не е представила данни от проверките, въпреки че компанията се е ангажирала с постоянен диалог с РИОСВ.Според председателя на ФБТИК Стефан Делае миналата седмица служители на екоинспекцията са посетили завода на "Монтюпе" без да извършат замервания и без да предоставят протокол от посещението. "Монтюпе" не разполага с никакво доказателство, подкрепено с данни и официална кореспонденция", посочва Делае. По думите му вместо да търси решение на предполагаемия проблем, РИОСВ за пореден път преследва компанията. "България е на път да загуби свой основен индустриален инвеститор", коментира той. В завода за алуминиеви авточасти работят около 1000 души.


description: Тома Томов и Даниела Кънева са сътрудничели на разузнаването, а Величко Скорчев на VI-ти отдел.

title: Тома Томов и Даниела Кънева се оказаха агенти на ДС

maintext:
Фотограф: Надежда Чипева
Журналистите Тома Томов, Даниела Кънева и Величко Скорчев са сред по-известните имена, работили на ключови позиции в БНТ, който се оказва, че са сътрудничели на държавна сигурност. Информацията дойде от Комисията по досиетата, която е проверила общо 514 души от държавната телевизия.Сред тях сътрудници на Държавна сигурност или военното разузнаване са били 32. За част от журналистите това вече беше известно – Иван Гарелов, Владимир Беряну, Иван Попйорданов и други.17 от имената обаче се споменават за първи път. Сред тях са Томов и Кънева, сътрудничили на първо главно управление (разузнаването) с псевдоними Тодоров и Искра. За Тома Томов се посочва, че е бил на позиция в БНТ, която налага проверката му, в периода 1990-1992 година като редактор и член редакционния съвет и между юни 1992 и юни 1993 година като коментатор. Той е сътрудничил на ДС между 1970 и 1974 година.Даниела Кънева е редактор до 1 август 1998 година. Тя е вербувана през 1966 година и е снета от отчет през 1974 година.Величко Скорчев, който стана популярен като водещ на сутрешен блок в БНТ, е сътрудничил на VI-то управление на ДС, което има за задача да се бори с идеологическата диверсия и противодържавните прояви. Неговият псевдоним е бил Васил и е сътрудничил на Държавна сигурност от 1974 до 1988 година. Той е бил отговорен редактор и член на редакционен съвет от края на 1990 до октомври 1997 г.Ето и имената на останалите служители на БНТ, съобщени за първи път:Ахилеас Асенов Лилов, редактор-водещ от 01.10.1992 г. до 06.07.2000 г.;Боян Ганчев Върбанов, зам. главен редактор до 01.07.1991 г.;Васил Петров Марков, главен редактор от 01.04.1990 г. до 13.05.1991 г.;Владислав Николаев Детистов, редактор (член на редакционен съвет) и водещ до 15.07.1992 г.;Георги Тодоров Начев, отговорен редактор (член на редакционен съвет) от 01.08.2004 г. до 01.03.2010 г.;Иван Дончев Ангелов, зам. главен редактор от 01.11.1990 г. до 01.05.1991 г.;Искра Живкова Сотирова, водещ в РТВЦ-Варна от 29.12.2003 г. до 10.06.2006 г. и от 10.07.2006 г. до 21.12.2006 г.;Лъчезар Герасимов Младенов, зам. програмен директор от 25.11.1998 г. до 14.06.1999 г.;Людмила Стефанова Григорова-Кондова, редактор (член на редакционен съвет) до 01.01.1995 г. и от 01.09.1998 г. до31.10.2010 г.;Петър Димитров Карагьозов, коментатор до 27.12.1998 г.;Стефан Киров Ранов, програмен редактор (член на редакционен съвет) от 01.08.2006 г. до 01.07.2011 г.;Теодорка Паскалева Паскалева, зам. главен редактор до 01.11.1991 г.;Тодор Алексиев Алексиев, водещ и коментатор от 07.10.1993 г. до 07.09.1999 г.;Тодор Георгиев Кендеров, зам. главен редактор до 01.11.1991 г.;


title: Осло прие радикален план за съкращаване на вредните емисии с 50% до 2020 г.

maintext: Местната власт в Осло прие първия по рода си "бюджет за климата" тази сряда, съобщава агенция "Ройтерс". Заделените средства ще отидат за конкретни мерки за съкращаване с 50% на емисиите парникови газове в рамките на четири години. Това е един от най-радикалните опити за забавяне на климатичните промени.Някои точки от плана на Осло зависят и от средствата на националното правителство. Целият проект вероятно ще струва 2 милиарда норвежки крони (246 млн. щатски долара).Общинският съвет на Осло договори по-рано тази година план да намали наполовина емисиите на Осло – до 600 000 тона въглероден диоксид до 2020 г. Планът има за цел да стигне и до нулеви емисии до 2030 г. А бюджетът, одобрен в сряда, очертава рамката как това ще се случи.Бюджетът, определящ годишни цели за намаляване на емисиите от автомобили, в частните домове и предприятията в норвежката столица, добавя към всичко това и забрана на частните автомобили да влизат в центъра на града.Според приетия в сряда план Осло ще повиши таксите за леки автомобили, които влизат в града, ще намали паркоместата, постепенното ще премахне отоплението на изкопаеми горива (въглища) в домове и офиси до 2020 г., автобусите в градския транспорт ще преминат на енергия от възобновяеми източници, ще бъдат изградени все повече велосипедни алеи.Левите партии, водени от Лейбъристката партия на заместник-кмета Робърт Стийн, спечели мнозинство в общинския съвет през 2015 г. за срок от четири години. Дори и планът да не бъде изпълнен напълно, според Стийн тези усилия си струват, защото ще насочат вниманието към рисковете от промените в климата."Включването на въглеродните емисии в бюджета е новост," коментира Сет Шулц от Организацията на градове, базирана в Ню Йорк и обединяваща 86 града, работещи за справяне с промените в климата. Досега Шулц не е виждал подобен радикален план на друг голям град в тази посока.Все повече големи градове – от Буенос Айрес до Пекин, подготвят свои планове за ограничаване на емисиите си парникови газове.Глен Питърс от Центъра за международно изследване на климата и околната среда в Осло, заяви, че планираните съкращения на емисии ще бъдат безпрецедентни. По думите му досега няма държава, която да е намалила емисиите си с повече от около пет процента годишно – темпо, постигнато от Франция, която премина на ядрената енергия от изкопаеми горива през 1970 г.


description: Агенция "Ройтерс" съобщи днес, позовавайки се на дипломатически източници, че дългогодишният президент на бившата съветска република Узбекистан е починал. Руската редакция на Би Би Си припомня някои от най-ключовите моменти от неговото управление и в какво състояние оставя страната.

title: Ислам Каримов - постсъветският диктатор, управлявал Узбекистан 27 години

maintext:
С държавния секретар на САЩ Хилъри Клинтън през 2011 г.
По-голямата дъщеря на Ислам Каримов - Гулнара.
Ислам Каримов с президента на Казахстан Нурсултан Назарбаев (вдясно) в казахския ски курорт Чимбулак през 2011 г.
Русия е основен политически и икономически партньор на Узбекистан.
Агенция "Ройтерс" съобщи днес, позовавайки се на дипломатически източници, че дългогодишният президент на бившата съветска република Узбекистан е починал . Новините за влошеното здраве на Ислам Каримов се появиха тази седмица и бяха потвърдени от малката му дъщеря Лола, която поясни, че баща й е с тежък инсулт. Тази сутрин правителството на Узбекистан съобщи, че състоянието му рязко се е влошило и е критично.За пръв път от дълги години Каримов пропусна националния празник - Деня на независимостта. На 1 септември страната честваше 25-ата годишнина от провъзгласяването на независимост и по традиция се очакваше слово от президента. Вместо това то бе прочетено по държавната телевизия.Ислам Каримов беше на власт над четвърт век. Руската редакция на Би Би Си припомня някои от най-ключовите моменти от неговото управление.През 1989 г. партийният вожд на Узбекистан Рафик Нишанов е преместен в Москва; Каримов става негов приемник и оглавява съветската република.Пръв сред републиканските лидери Каримов посяга към президентската титла. Избран е за президент на Узбекистан от Върховния съвет на Узбекската ССР, заседавал на 24 март 1990 г.Въпреки че конституцията на Узбекистан не разрешава един и същи човек да заема лидерския пост повече от два мандата, Каримов остава несменяем на кормилото през всички тези години.Възможност за това му дават няколко референдума, удължаващи президентския мандат. След всеки референдум властите заявяват, че броенето започва наново и всеки път Каримов печели вота.В правозащитните среди Ислам Каримов е смятан за един от най-жестоките диктатори в днешния свят. "Репортери без граници" го наричат дори "лешояд", събрат на зимбабвийския президент Робърт Мугабе и лидера на Северна Корея Ким Чен Ун.Най-кръвопролитна трагедия през управлението на Каримов е разпръсването на демонстрация в град Андижан на 13 май 2005 г. Хиляди излизат на централния площад с искания за вдигане на жизнения стандарт и граждански свободи. Правителствени войски обкръжават безоръжната тълпа и войниците откриват огън. По неофициални данни загиват 187 души.Каримов твърди тогава, че в Андижан е имало опит за ислямистки бунт, но никой не е давал заповед за стрелба.В чуждестранния печат до ден-днешен се публикуват информации за системни нарушения на човешките права в Узбекистан, сурово потискане на опозиционните нагласи и изтезания на политическите затворници.Ислам Каримов няма синове.Най-известна от семейство Каримови остава по-голямата му дъщеря Гулнара Навремето тя е сред най-влиятелните фигури в Централна Азия. Върти бизнес, пее, създава собствени модни колекции, представя ги през "седмиците на модата" в Ню Йорк, поддържа приятелство с руски и узбекистански олигарси и влияе върху политиката на баща си.През 2013 г. обаче идва краят на влиянието й, както и на нейната империя.На Запад я обвиняват в пране на пари. А в самия Узбекистан поставят Гулнара под домашен арест.За останалите членове на президентското семейство не се знае много. По-малката му дъщеря Лола оглавява благотворителната фондация "Ти не си сам", която подпомага деца, страдащи от пороци на сърцето. Практически пълна тайна цари около жена му Татяна.По времето на Каримов спират работа голям брой мощни съветски предприятия. Последните години са белязани с режими на газ и ток, а националната парична единица сум остава нестабилна.Узбекистан обаче е богат с природни ресурси, изнася петрол и газ, влиза и в петорката най-големи памукопроизводители. Страната е на четвърта позиция в света по доказани запаси от злато, а по добив на скъпоценния метал - на девета.Експертите дават твърде неблагоприятни оценки за бизнес климата в страната. В годишния рейтинг за възприемане на корупцията на международната организация "Трансперънси интернешънъл" Узбекистан редовно е някъде около 150-ото място.Заради икономическите трудности най-малко 10 процента от трудоспособното население работят в чужбина. Петдесет и осем на сто от гурбетчиите заминават за Русия, останалите се трудят в Казахстан, Обединените арабски емирства, Турция, Южна Корея и в европейски държави.Узбекистан винаги е лавирал между Русия и Запада, бил е в трудни отношения със съседните страниПрез декември 2014 г. двете страни подписват споразумение за уреждане на взаимните финансови задължения, с което Москва опрощава на Ташкент близо 95 процента от натрупания дълг (над 860 милиона долара).Русия е основният търговски партньор на Узбекистан с 27.5 на сто от външнотърговския стокообмен на страната.Най-трудни са отношенията на узбекистанските власти с Таджикистан. През последните години дори ги оприличават на един вид студена война.Узбекистан се обявява на практика срещу всички водноенергийни инициативи на Душанбе и против изграждането на големи ВЕЦ-ове в Таджикистан и Киргизстан.Ташкент споделя опасения, че новите централи ще предизвикат сериозни екологични проблеми в региона и недостиг на вода за потребление и напояване в Узбекистан, Казахстан и Туркменистан.Много отсечки от границата между Узбекистан и Таджикистан са минирани, което сериозно затруднява местното население. (БТА)


description: Надгробната реч често е първият сигнал как сме живели – документът за нашето съществуване. Тя е за това как хората ни помнят и как ние живеем в сърцата и умовете на другите. Едва ли ще чуем неща като: "Пауър пойнт" презентациите му винаги бяха перфектно изготвени. Откъс от книгата "Овладей живота си" на Ариана Хъфингтън.

maintext:
Нищо не е по-успешно от извънредното усилие. Ако определено количество от нещо е добре, повече е още по-добре. Така че ако работим осемдесет часа на седмица е по-добре, отколкото ако работим четиридесет. И да бъдем на линия 24 часа в седмицата се приема за стандартно изискване при всяка работа, която се смята за достатъчно престижна днес – което означава, че ако спим по-малко от необходимото и непрекъснато вършим по няколко неща едновременно, това ще ни изведе бързо нагоре по стълбата на професионалния успех. Права ли съм?
Дошло е време да преразгледаме тези истини. Когато го направим, ще стане ясно, че цената, която плащаме за този начин на мислене и начин на живот, е прекалено висока и необоснована. Трябва да преподредим живота си, необходими са спешно освежаване и поправка. Това, което в действителност смятаме за ценно, не съответства на живота, който водим. И има спешна нужда от някои нови план-схеми, за да хармонизираме двете. В "Апология на Сократ" Платон казва, че мисията на живота му е да събуди у атиняните усещане за върховната важност на това да се свържат с душите си. Неговият неподвластен на времето апел – да се свързваме със себе си – остава единственият начин да просперираме истински.
Твърде много от нас оставят настрана живота – а и душата си, – когато отиват на работа. Това е водещата ни теза в главата "Благоденствие", а всъщност и в цялата книга. Тъй като израснах в Атина, си спомням как в часовете по класически езици учехме, че както е казал Сократ: "Неизследваният живот не си струва да бъде живян." За гърците философията не е била академично упражнение. Била е начин на живот – ежедневно упражнение в изкуството да се живее. Майка ми не беше завършила колеж, но въпреки това устройваше дебати в малката ни кухня в Атина и обсъждаше принципите и мъдростта на гръцката философия, за да помогне на мен и на сестра ми Агапи да направим избор или да вземем решение.
Настоящата ни представа за успеха, в която се съсипваме – ако не и убиваме – и в която да се работи до пълно изтощение се смята за висше достойнство, е утвърдена от мъже в професионална среда, доминирана от мъже. Това е модел на успеха, който не работи за жените, а всъщност не работи и за мъжете. Ако трябва да преформулираме какво означава успех, ако трябва да включим към успеха и Третото измерение, освен парите и властта, именно жените ще поведат по този път. Мъжете, освободени от убеждението, че едничкият път към успеха минава по Инфарктната магистрала към Града на стреса, благодарни ще се присъединят и в работата си, и вкъщи.
Това е нашата трета женска революция. Първата женска революция е била проведена от суфражетките преди повече от сто години, когато сърцати жени като Сюзън Б. Антъни, Емелин Панкхърст и Елизабет Кади Стантън са се преборили за правата на глас на жените. Втората е проведена от Бети Фрийдан и Глория Стайнъм, които се бориха – а Глория продължава да се бори – да увеличат влиянието на жените в обществото и да им дадат пълен достъп до стаите и коридорите на властта – там, където се взимат решенията.
Втората революция все още не е завършила напълно. Но не можем да чакаме повече, за да започне третата революция.
Не можем да чакаме повече – жените плащат по-висока цена от мъжете за тази задвижвана от стрес, недоспиване и изтощение култура на професионалния труд. Това е една от причините толкова много талантливи жени с впечатляваща квалификация и на влиятелни професионални позиции все по-често да захвърлят своята кариера, когато могат да си го позволят. Нека ви изброя причините, поради които заплащането на тази висока лична цена е нерентабилно.
Както споменахме във въведението – но това е толкова важно, че си струва да се повтори, – жените в професиите с висок индекс на стрес поемат 40% по-висок риск от сърдечни заболявания и инфаркт в сравнение с жените, които не упражняват толкова стресиращи професии, и 60% по-висок риск от диабет тип 2 (това впрочем не се наблюдава при мъжете).
Жените, които получават инфаркт, са в два пъти по-голям риск да починат от инфаркта в рамките на една година. При жените с тежки професии вероятността да станат алкохолици е много по-голяма, отколкото при жените с по-спокойни професии. Стресът и напрежението в професиите, в които е концентрирана много отговорност и власт, също може да бъде фактор за отключване на хранителни разстройства при жените между трийсет и пет и шейсетгодишна възраст.
Обикновено дискусиите върху проблемите на жените с високи професионални позиции са фокусирани в трудностите по съчетаването на кариера и деца – т.е., на това "да имаш всичко". Дошло е времето да осъзнаем, че така, както е структуриран съвременният професионален живот, много жени не искат да стигнат до върха и да останат там, защото не искат да платят цената – по отношение на здравето си, на благоденствието си и на щастието си. Когато жените напускат влиятелните си позиции, дебатът се върти главно около избора между жената, която си стои вкъщи, и жената, която гради независима кариера. Но в действителност, когато жени на върха (или близо до него) напускат кариерата си, това не е просто заради децата – макар понякога именно грижата за тях да замества работата, която са напуснали, – а комплексните причини те да се откажат играят роля и при мъжете.
Каролайн Търнър, автор на Difference Works: Improving Retention, Productivity, and Profitability Through Inclusion, бе една от тези жени на върха. След като успешно изкачва корпоративната йерархия, тя решава да се откаже. И причината не е само заради децата, които вече са големи. "Липсваше ми вече страст, за да продължавам", пише тя. След като напуска, тя установява, че има нови колежки в този бранш. "Забелязах колко много жени са като мен – с успешна кариера на високи мениджърски позиции, която сами са прекратили. Започнах да се замислям върху това какво наистина ме е накарало да напусна."
Тя стартира изследване, което показва, че действително грижата за децата и възрастните близки е най-често изтъкваната причина жените да напускат кариерата си. Най-често срещаната мотивация след това обаче е недостатъчното удовлетворение и удоволствие от работата. И, разбира се, нито една от тези причини не изключва останалите две. "Ако една жена всъщност не харесва работата си, тя е по-малко склонна и способна да съвместява децата с кариерата си. Ако обаче е влюбена в работата си, цената за това си струва да се плати", пише Търнър.
Така че това, което отстрани изглежда като простичък избор: отказваш се от кариерата си, за да се грижиш за децата си, може да бъде всъщност много по-сложно. Децата са уважителна причина – времето, прекарано с тях, е важно и вдъхновяващо. И ако алтернативата на това – кариерата – престане за бъде значима или вдъхновяваща, доста жени, които могат да си го позволят, ще изберат първото. В действителност 43% от жените, които имат деца, ще напуснат работа в определен момент. Около 3/4 от тях ще се върнат на работа, но само 40% от тях на пълен работен ден. Както казва Търнър, за да обичат работата си, жените трябва да се чувстват ценени. А начинът, по който са организирани много работни места – според мъжкия начин на успяване, – захранвани от стрес и изтощение, са често и силно конкурентни. Вземете например Уолстрийт, където Росийн Палмиери е работила двайсет и пет години, като е станала изпълнителен директор на "Мерил Линч". Изведнъж, през 2010 г., тя осъзнала: "Аз съм на върха. Аз съм успял човек. Улавях в мрежите си, сграбчвах в ноктите си, казвала съм Да, казвала съм Не. Вложих във всичко това време и усилия и въпреки всичко съм безкрайно изтощена. Това, което получавам в замяна, е неприемливо за мен."


description: В община Средец продължават дасе борят с огнената стихия

title: Пожарът в Хасковско е локализиран

maintext: Пожарът между хасковските села Доситеево, Рогозиново и Коларово е локализиран и до няколко часа ще бъде потушен, съобщи областният управител на област Хасково Станислав Дечев, цитиран от БТА.Пожарът избухна вчера и засегна над 7000 декара лозови масиви, овощни насаждения и пасища. В гасенето се включи и хеликоптер на военновъздушните сили. В болница бе откаран кметът на село Доситеево, който пострада при гасенето на пожара.Той е бил с доброволческа група от селото, когато е попаднал в огнен обръч, вследствие на което е с 20% изгаряния, но без опасност за живота.Извършва се пълен обход на периметъра на пожара. На място продължават работа командите от огнеборци, екипите на лесничействата, полиция, общински служители и доброволци. Една от версиите за избухването на огъня е разчистване на пасище.Пожар горя в няколко села в община Средец. Към момента няма опасност за жителите на нито едно от селата, каза пред агенция "Фокус" кметът Иван Жабов. Той обясни, че нощта е преминала спокойно, но пожарът продължава да гори и все още не е локализиран. По думите му в момента има около 80 човека, доброволци, служители на Държавно горско стопанство, които да могат да предотвратят евентуално разрастване. Проблем е силният вятър, който постоянно сменя посоката си. Има и дежурни пожарни в готовност, увери кметът Жабов.


description: Определено смятам, че един военноокръжен и един военно-апелативен съд са достатъчни за една България, която не е голяма като територия и брой население. Това заяви председателят на Върховния касационен съд (ВКС) Лозан Панов.

title: Според Лозан Панов две военни съдилища са достатъчни

maintext:
Председателят на Върховния касационен съд Лозан Панов
Фотограф: Юлия Лазарова [Днвеник]
Определено смятам, че един военноокръжен и един военно-апелативен съд са достатъчни за една България, която не е голяма като територия и брой население. Това заяви председателят на Върховния касационен съд (ВКС) Лозан Панов в коментар за критичния анализ за дейността на военното правосъдие, изготвен от ВКС, преди заседанието на съдийската колегия днес, съобщи " Правен свят ".Докладът на върховните съдии констатира липса на капацитет за решаване на дела, които не са от фактическа и правна сложност. Многократно връщане на делата на прокуратурата без основания, което води до драстични забавяния на съдебните производства. Освен това ВКС е установил обезпокоително голям процент на отменени и изменени актове, което води до "помпане" на статистиката, за да изглеждат делата повече на брой и др. Всички тези проблеми във военното правосъдие се развиват на фона на ниска натовареност на тези съдилища.След анализа на ВКС последва остра реакция на военните съдии. Софийският военен съд упрекна ВКС в тенденциозност и провокация с цел компрометирането на военните магистрати, в нарушение на Етичния кодекс и създаване на нетърпима обстановка.От думите на Лозан Панов днес обаче се разбра, че това не е единна позиция на всички военни съдии. "Има достатъчно нюанси в становищата на военните съдилища. Поне в това на Военен съд - Пловдив, виждам идеи за оптимизиране на структурата", отбеляза Панов.Според него реформата на военното правораздаване, която започна с намаляването от 5 на 3 на съдилищата на окръжно ниво, трябва да продължи. Към момента в страната функционират три първоинстанционни военни съдилища – в София, Пловдив и Сливен, след като ВСС закри преди време тези в Плевен и Варна."Едно-две дела на месец за апелативен съд и под 4 на месец във военноокръжен в сравнение с другите апелативни и окръжни съдилища е в пъти по-малко. Освен това армията в България не е тази, която е била преди 25 години, и делата очевидно намаляват. Компетентността на военните съдилища беше променена", обясни председателят на ВКС.Той отхвърли упреците на столичните военни съдии, че върховните магистрати, анализирали дейността им, са погазили Етичния кодекс.Лозан Панов съобщи, че утре Наказателната колегия на ВКС ще обсъди становищата на военните съдилища.От думите му се разбра, че острата реакция на военните съдии след доклада за дейността им се е отразила и на върховните съдии, които в момента изготвят анализа на специализираните съдилища, който трябва да отговори на въпроса за смисъла на съществуването им."Анализ на спецсъдилищата се подготвя, това не е лека работа. Но след анализа за военните съдилища и последвалата реакция, че по някакъв начин са били обидени, сами разбирате как се отразява това на колегите, които изготвят този за спецсъдилищата. Тази ранимост на колегите от военните съдилища може би е разбираема, но нека да се съсредоточим около фактите и констатациите и не мисля, че в тях е направено нещо преднамерено, умишлено и тенденциозно", заяви Панов.По думите му няма причина този ВСС да отлага реформата във военното правораздаване и да изчаква края на мандата си.


description: "Гордея се с приноси и постижения, които и днес се сочат за предимства на страната ни – нисък правителствен дълг, стабилна монетарна и финансова среда, ефективна и рационална данъчна система, финансово дисциплиниран публичен сектор".Пламен Орешарски, бивш служебен премиер

title: Цитат на деня: Гордея се с постижения, които днес са предимства за страната ни

maintext:
Фотограф: Надежда Чипева
"Българският президент няма лостовете на изпълнителната власт и това формално може да оправдае всяко негово бездействие. Той обаче има други, не по-малко важни лостове – да задава тона на политическите дебати, да дефинира националните цели и политики, особено в по-дългосрочен хоризонт, да бъде коректив на прибързани и необмислени докрай решения. И най-важното, да търси това, което ни обединява като общество, а не това, което ни разделя.
Последните аргументи надделяха в решението ми да приема да бъда издигнат като независим кандидат за президент", написа още Орешарски.
"Гордея се с приноси и постижения, които и днес се сочат за предимства на страната ни – нисък правителствен дълг, стабилна монетарна и финансова среда, ефективна и рационална данъчна система, финансово дисциплиниран публичен сектор".Това написа във Фейсбук Пламен Орешарски, който от днес вече е кандидат за президент. За вицепрезидент е номиниран Данаил Папазов, който бе транспортен министър в правителството му.


title: Фотогалерия: Световните снимки на деня -16 септември 2016 г.

maintext: 1/16 снимки в галерията Поклонници се събират на брега на Арабско море в Мумбай, Индия, за да потопят идоли на индуисткия бог Ганеша, символ на успеха.


title: Най-коментираното в "Дневник": Финландия, СССР и Бойко Борисов

maintext:
Фотограф: Анелия Николова
- 458 коментара.
- 446 коментара.
- 369 коментара.
- 363 коментара.
- 294 коментара.
- 290 коментара.
- 285 коментара.
- 276 коментара.
- 267 коментара.
- 265 коментара.
Изказвания на премиера Бойко Борисов и лидера на ДСБ Радан Кънев, както и обявения от лидерите на Реформаторския блок кандидат за президент са сред публикациите в "Дневник", предизвикали най-много читателски коментари през изминалата седмица.Ето десетте най-коментирани заглавия. Класацията е изготвена към 19 ч. на 3 септември:


description: Американският ИТ гигант "Фейсбук" отстъпи в битката за цензурирането на публикации в социалната мрежа, в която с остри критики се включи и норвежкият премиер Ерна Сюлберг.

title: "Фейсбук" отстъпи в битката с премиера на Норвегия за цензурата в интернет

maintext: Американският ИТ гигант "Фейсбук" отстъпи в битката за цензурирането на публикации в социалната мрежа, в която с остри критики се включи и норвежкият премиер Ерна Солберг.Поводът бе публикуването на страница във "Фейсбук" от норвежкия писател Том Егланд на прочута снимка на отличения с "Пулицър" фоторепортер Ник Ът, заснел голо виетнамско 9-годишно момиче, бягащо в ужас от американска бомбардировка с напалм. Кадърът е бил един от седемте в текст за "седемте фотографии, които промениха историята на войната"."Фейсбук" премахнаха снимката на Ът, защото на нея имало голо дете и компанията няма установен критерий да разграничи коя детска голота е допустима и коя – не.Но това предизвика бурна реакция, в която се ключиха медии, политици и самата Ким Фук, заснета на снимката. "Фейсбук" бяха премахнали кадъра и от страницата на Ким Фук.Подкрепата от Ерна Солберг донесе друг смисъл на спора, защото тя е демократично избран лидер на държава (при това Норвегия това е инвестирала в дял от "Фейсбук") и компания с възможности да контролира съдържанието в световната мрежа."Фейсбук" опитва да редактира историята като изтрива снимки, като тази от 1972г., това е недопустимо ограничаване свободата на словото, каза премиерът. "Те би трябвало да виждат разликата между премахването на детска порнография и редактирането на историята. Абсолютно е по силите на корпорация като "Фейсбук" да реши този въпрос, защото иначе ще има още цензура", заяви Солберг за "Ройтерс".В знак на протест тя публикува на страницата си тази снимка с черна лента върху детето, но добави и прочути портрети на известни лидери като Роналд Рейгън и Уинстън Чърчил, покрити по същия начин."Искам децата ми и други деца да растат в общество, в което историята се показва такава, каквато е", каза още премиерът. Лондонският "Гардиън" припомня по този повод, че за все повече деца социалните мрежи стават основният източник на информация, като в САЩ 44% научават новините от "Фейсбук".Вестник Aftenposten се включи с критики като публикува историята на цялата си първа страница и редакционен коментар, в който обвинява социалната мрежа, че подкопава демокрацията и ограничава пространството на отговорност на журналисти и редактори.Фук, която днес живее в Канада със съпруга и двете си деца, заяви, че е "натъжена от онези, които виждат голотата, а не мощното послание на снимката, и изцяло подкрепям документалния кадър на Ник Ът като момент на истината, запечатал ужасите на войната и последиците ѝ за невинни хора"."След като чухме сигналите от нашата общност, още веднъж анализирахме как се прилагат стандартите ни в този случай", заяви по-късно компанията. В съобщението се казва, че "изображението на голо дете по принцип се смята, че нарушава нашите стандарти и в някои държави дори може да бъде определено като детска порнография. Във всеки случай ние признаваме историческото и глобално значение на тази снимка, документираща конкретен момент. Понеже има статут на снимка-икона с историческо значение, ползата от споделянето ѝ е по-голяма от целта да защитим общността си чрез отстраняването ѝ. Поради това решихме да я върнем там, където знаем, че е премахната".Освен това компанията казва, че ще пригоди механизмите си така, че да не пречи на бъдещото споделяне на снимката "в следващите дни" и че "винаги се стремим да подобряваме политиките си, така че да подкрепяме свободата на словото и в същото време да защитаваме общността си".